《剡县次韵张兼》
宋代·陈著

停棹即阶除，空明一镜如。飞毫僵庶可，吐句走灵舒。

闹里自静僵，公馀相起居。爱君情款密，裨我事迂疏。

念念民租少，言言郡计虚。入林难即鹿，竭泽恐无鱼。

立政谙平实，行符审疾徐。亟牛且鸡汁，服骥偶盐车。

斟酌黄流瓒，流连翠织裾。务滋桃李种，首事草茅锄。

愿却辛毗子，同商隽永书。溪山万宝藏，穹壤一蘧庐。

吟吻馋供茗，官庖贵买蔬。尘劳资洗濯，技痒互爬梳。

生活侵韩贾，襟期听耳馀。雪舟如兴尽，共此复谁欤。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。